stanford-oval/wikipedia huggingface dataset:
Midwaysaaret
Historia

Vuonna 1859 kapteeni N. C. Brooks raportoi Midwaysaarista ja ilmoitti niiden kuuluvan Yhdysvalloille. Saaria kutsuttiin silloin aluksi nimellä Middlebrooks ja sitten Brooks. Saarten nimeksi tuli Midwaysaaret, kun atolli liitettiin virallisesti osaksi Yhdysvaltoja vuonna 1867. Vuonna 1903 presidentti Theodore Roosevelt sijoitti saaret Yhdysvaltojen laivaston alaisuuteen. Samana vuonna atollista tuli tärkeä paikka Havaijin ja Guamin välillä ensimmäistä meren pohjassa Tyynen valtameren poikki kulkevaa kaapelia varten ja Sand Islandille rakennettiin kaapelin väliasema. Sittemmin atollista tuli tärkeä Tyynen valtameren ylittävien lentojen välipysähdyspaikka ja vuonna 1935 lennot San Franciscosta Manilaan alkoivat pysähtyä atollilla säännöllisesti. Kesäkuussa 1942 atollilla käytiin Yhdysvaltojen ja Japanin välinen Midwayn taistelu, joka oli osa toista maailmansotaa.
Aiheesta muualla

Kuvia tai muita tiedostoja aiheesta Midwaysaaret Wikimedia Commonsissa
Ilmakuva Midwaysaarista 24. marraskuuta 1941.
Michael Jacksonin hyväntekeväisyystyö

Michael Jackson vuonna 1988.
Michael Jackson kulutti paljon aikaa ja rahaa hyväntekeväisyyteen. Hän lahjoitti hyväntekeväisyyteen 300–500 miljoonaa dollaria ja tuki yli 39:ää eri hyväntekeväisyysjärjestöä, minkä johdosta Guinness World Records nimesi hänet vuonna 2000 "eniten hyväntekeväisyyttä tukeneeksi pop-artistiksi". Hän perusti vuonna 1992 Heal the World Foundation -hyväntekeväisyysjärjestön, jolle hän lahjoitti muun muassa kaikki Dangerous World Tour -kiertueensa tulot. Järjestön kautta Jackson muun muassa lennätti 46 tonnia tarvikkeita Sarajevoon ja maksoi unkarilaisen lapsen maksasiirron. Järjestö oli toiminnassa vuoteen 2002 asti.
Kiertueiden aikana Jacksonilla oli usein tapana vierailla sairaaloissa ja tehdä niille lahjoituksia. Make-A-Wish Foundation -järjestön kautta Jackson kutsui sairaita lapsia ja heidän perheitään vierailulle Neverland Ranch -maatilalle, jonne hän oli rakennuttanut muun muassa maailmanpyörän, eläintarhan ja elokuvateatterin sekä huoneita yöpymistä varten. Jackson myös sävelsi kappaleita, joilla kerättiin rahaa eri hyväntekeväisyysjärjestöille, kuten "We Are the World" (1985) ja "What More Can I Give" (2001), sekä järjesti hyväntekeväisyyskonsertteja, kuten Michael Jackson & Friends (1999) ja United We Stand: What More Can I Give (2001). Jackson sai hyväntekeväisyystyöstään useita tunnustuksia ja palkintoja. Jacksonin testamentin mukaan 20 % hänen kuolinpesäänsä tulevista varoista lahjoitetaan hyväntekeväisyyteen.
Heal the World Foundation

Vuonna 1992 Michael Jackson perusti Heal the World Foundation -hyväntekeväisyysjärjestön. Järjestön perustaminen sai alkunsa Jacksonin samannimisestä hittisinglestä Heal the World. Järjestön kautta Jackson lennätti 46 tonnia tarvikkeita Sarajevoon, pani alulle koulutuksen, jolla pyrittiin vähentämään alkoholin ja huumeiden väärinkäyttöä, lahjoitti miljoonia dollareita vähäosaisille lapsille ympäri maailmaa sekä maksoi unkarilaisen lapsen maksasiirron. Jackson ylläpiti järjestöä muun muassa lahjoittamalla kaikki kiertuetulonsa Dangerous World Tour -kiertueestaan. Epäonnistuneen vuosittaisen tilinpäätöksen takia järjestö menetti verovapaan asemansa vuonna 2002, joten järjestön toiminta lopetettiin.
Heal the World Foundation > Heal the Kids

Helmikuussa 2001 Jackson käynnisti Heal the Kids -aloitteen, jonka tarkoitus oli edistää lasten hyvinvointia.
Neverland Ranch

Neverland Ranch toimi vuosina 1988–2005 Michael Jacksonin kotina. Make-A-Wish Foundation -järjestön kautta Jackson kutsui sairaita lapsia ja heidän perheitään viettämään aikaa Neverlandiin, johon hän oli rakennuttanut muun muassa maailmanpyörän, eläintarhan ja elokuvateatterin sekä huoneita yöpymistä varten. Jackson järjesti Neverlandissa useita hyväntekeväisyystapahtumia, kuten huutokauppoja, joilla kerättiin rahaa hyväntekeväisyysjärjestöille.
Hyväntekeväisyyskonsertit

Save the Children (1973)
UNICEF Benefit Concert (1980)
Michael Jackson & Friends (1999)
United We Stand: What More Can I Give (2001)
Kappaleita

Michael Jacksonin kappaleita, joilla on kerätty rahaa hyväntekeväisyysjärjestöille sekä kappaleita, jotka käsittelevät sotia, maailmanrauhaa, tasa-arvoisuutta ja ilmastonmuutosta:
| --- | --- |
 Can You Feel It (1981)  We Are the World (1985)  Man in the Mirror (1988)  Heal the World (1992)  Gone Too Soon (1992) :  Earth Song (1996)  Cry (2001)  What More Can I Give (2001)  We've Had Enough (2004)
Luettelo Jacksonin tukemista hyväntekeväisyysjärjestöistä

| --- | --- |
 AIDS Project L.A.  American Cancer Society  Angel Food  Big Brothers of Greater Los Angeles  BMI Foundation, Inc.  Brotherhood Crusade  Brothman Burn Center  Camp Ronald McDonald  Childhelp U.S.A.  Children's Institute International  Cities and Schools Scholarship Fund  Community Youth Sports & Arts Foundation  Congressional Black Caucus (CBC)  Dakar Foundation  Dreamstreet Kids  Dreams Come True Charity  Elizabeth Taylor Aids Foundation  Juvenile Diabetes Foundation :  Love Match  Make-A-Wish Foundation  Minority Aids Project  Motown Museum  NAACP  National Rainbow Coalition  Rotary Club of Australia  Society of Singers  Starlight Foundation  The Carter Center's Atlanta Project  The Sickle Cell Research Foundation  Transafrica  United Negro College Fund (UNCF)  United Negro College Fund Ladder's of Hope  Volunteers of America  Watts Summer Festival  Wish Granting  YMCA - 28th Street/Crenshaw
Morsian pukeutui mustaan

| Morsian pukeutui mustaan> La Mariée était en noir |
| --- | --- |

Ohjaaja:  François Truffaut
Käsikirjoittaja:   Jean-Louis Richard  François Truffaut 
Perustuu:  Cornell Woolrichin romaaniin The Bride Wore Black, 1940
Tuottaja:   Marcel Berbert  Oscar Lewenstein 
Säveltäjä:  Bernard Herrmann
Kuvaaja:  Raoul Coutard
Leikkaaja:  Claudine Bouché
Tuotantosuunnittelija:  Pierre Guffroy
Valmistustiedot
Valmistusmaa:  Ranska Italia
Tuotantoyhtiö:   Films du Carrosse  Les Productions Artistes Associés  Dino De Laurentiis Cinematografica 
Levittäjä:  United Artists Netflix
Ensi-ilta:  1968
Kesto:  107 min
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
Morsian pukeutui mustaan (La Mariée était en noir) on François Truffaut’n ohjaama ranskalais-italialainen draamaelokuva vuodelta 1968. Truffaut teki myös käsikirjoituksen yhdessä Jean-Louis Richardin kanssa. Tarina perustuu yhdysvaltalaisen Cornell Woolrichin romaaniin Waltz into Darkness, suom. Morsian pukeutuu mustaan (Love kirjat, 1983).
Elokuvassa nuori morsian Julie (Jeanne Moreau) ryhtyy katkeraan kostoon viittä miestä vastaan, jotka surmasivat hänen sulhasensa hääkirkon portaille.
Elokuvaa pidetään Truffaut’n kunnianosoituksena ihailemalleen Alfred Hitchcockille, ja sen musiikin Truffaut tilasi Hitchcockin vakiosäveltäjältä Bernard Herrmannilta.
Elokuvaa tehdessä Truffaut ajautui riitoihin siihenastisen luottokuvaajansa Raoul Coutardin kanssa, ja tämä jäi heidän viimeiseksi yhteistyökseen. Truffaut kertoi katuneensa elokuvan kuvaamista värifilmille, mikä hänen mielestään vei tarinalta kaiken salaperäisyyden.
The New York Timesin kriitikot valitsivat elokuvan vuonna 2004 yhdeksi kaikkien aikojen tuhannesta parhaasta elokuvasta maailmassa.
Aiheesta muualla

Morsian pukeutui mustaan Internet Movie Databasessa (englanniksi)
Morsian pukeutui mustaan Elonet.
Matt Moore

| Matt Moore |
| --- | --- |

Henkilötiedot
Syntynyt: 9. elokuuta 1984 Van Nyus, Kalifornia
Kansalaisuus:   Yhdysvallat
Amerikkalaisen jalkapallon pelaaja
Pituus:  191 cm
Paino:  92 kg
Pelipaikka:  pelinrakentaja
Seura
Pelinumero:  8
Seura:  Kansas City Chiefs
Sarja:  NFL
Pelaajaura
Aik. seurat:  Carolina Panthers Miami Dolphins
Pääsarjaura:  2007–
Matthew Moore (s. 9. elokuuta 1984, Van Nyus, Kalifornia) on yhdysvaltalainen amerikkalaisen jalkapallon pelaaja, pelipaikaltaan pelinrakentaja. Hän on pelannut kymmenen kautta NFL-liigassa. Kaudella 2020 hän edustaa Kansas City Chiefsiä. Moore on edustanut urallaan myös Carolina Panthersia ja Miami Dolphinsia. Moorella ei ole ollut pelaajasopimusta kauden 2017 jälkeen.
Ura

Moore aloitti ammattilaisuransa Dallas Cowboysin organisaatiossa, muttei pelannut joukkueessa yhtään ottelua. NFL-debyyttinsä hän teki Carolina Panthersin paidassa kaudella 2007, ja edusti seuraa kauden 2010 loppuun saakka.
Kesällä 2011 Moore teki vapaana pelaajana sopimuksen Miami Dolphinsin kanssa. Kaudella 2011 Moore syrjäytti Chad Hennen aloittavan pelinrakentajan paikalta. Seuraavalla kaudella kuitenkin tulokas Ryan Tannehillistä tuli Dolphinsin aloittava pelinrakentaja. Moore pelasi Tannehillin varamiehenä kuusi kautta.
Kauden 2018 alussa Moorella ei ollut pelaajasopimusta. Kauden aikana hänellä tarjottiin muutamaa sopimusta, mutta hän kieltäytyi niistä. Moore ei pelannut missään kaudella 2018, mutta kauden 2019 alkupuolella Kansas City Chiefs tarvitsi varapelinrakentajaa ja teki sopimuksen Mooren kanssa.
Messa (Puccini)

Messa on Giacomo Puccinin säveltämä messu neliääniselle kuorolle, tenori- ja baritonisolisteille ja orkesterille. Teos tunnetaan myös nimellä Messa di Gloria, vaikka se on itse asiassa täydellinen viisiosainen messu eikä varsinainen Messa di gloria, johon sisältyisivät vain Kyrie- ja Gloria-osat.
Puccini sävelsi messunsa päättötyökseen musiikkioppilaitos Istituto Musicale Pacinista. Se kantaesitettiin Luccassa 12. heinäkuuta 1880. Credo-osa oli sävelletty ja esitetty jo vuonna 1878 itsenäisenä teoksena. Puccini ei kuitenkaan koskaan itse julkaissut messun koko käsikirjoitusta, vaikka teos saikin aikanaan hyvän vastaanoton. Se esitettiin jälleen vasta vuonna 1952 – ensin Chicagossa, sitten Napolissa.
Messan teemoja Puccini hyödynsi myöhemmin muissa teoksissaan; esimerkiksi Agnus Dein musiikkia on käytetty Manon Lescaut’ssa. Edgarissa on lainattu messun Kyrie-osaa.
Aiheesta muualla

Allmusic.com: Mass for tenor, baritone, bass, chorus & orchestra in A flat major ("Messa di gloria") (englanniksi)
Messa di Gloria (Giacomo Puccini) - ChoralWiki (Arkistoitu – Internet Archive) (nuotteja)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Messa (Puccini)
Käännös suomeksi
Márkos Kyprianoú

Márkos Kyprianoú.
Márkos Kyprianoú (kreik. Μάρκος Κυπριανού, s. 22. tammikuuta 1960 Limassol) on kyproslainen poliitikko, joka toimi vuosina 2008–2011 maansa ulkoministerinä. Ennen ulkoministeriyttä hän toimi Euroopan unionin komission jäsenenä. Hänen isänsä Spýros Kyprianoú toimi Kyproksen presidenttinä.
Kyprianoú opiskeli Ateenan yliopiston oikeustieteellisessä tiedekunnassa oikeustiedettä ja suoritti oikeustieteen ylemmän korkeakoulututkinnan Cambridgen yliopiston Trinity Collegessa. Siellä hän erikoistui kansainväliseen oikeuteen ja vero-oikeuteen. Kyprianoú jatkoi opiskelua oikeustieteellissä tiedekunnassa Harvardin yliopistossa ja suoritti oikeustieteen kandidaatin tutkinnon yhtiö- ja vero-oikeuteen erikoistuen.
Sen jälkeen Kyprianoú toimi harjoittelijana ihmisoikeuksien johtokomiteassa Euroopan neuvostossa ja oli Cambridgen yliopistossa kansainvälisen oikeuden tutkijana. Hän toimii Yhdysvaltojen asianajajaliiton ulkojäsenenä sekä Kyproksen Punaisen Ristin, Harvardin yliopiston oikeustieteellisen tiedekunnan Euroopan tiedekuntajärjestön ja kansainvälisen asianajajaliiton jäsenenä.
Hän oli Nikosian kaupunginvaltuutettuna 1986–1991 ja ollut demokraattisen puolueen keskuskomitean jäsenenä vuodesta 1986 lähtien. Lisäksi hän on ollut puolueen poliittisen komitean jäsen vuodesta 1990 ja toiminut saman puolueen toimeenpanevan elimen jäsenenä 1993–1998 ja 2001.
Hänet valittiin edustajainhuoneeseen demokraattisen puolueen ehdokkaana vuonna 1991 parlamenttivaaleissa ja uudestaan vuonna 1996. Kyprianoú valittiin kolmannen kerran vuonna 2001 ja hoiti tehtäviään kunnes erosi ja otti vastaan valtiovarainministerin paikan. Kyprianoú oli edustajainhuoneen valtiovarain- ja talousarviovaliokunnan puheenjohtaja vuosina 1999–2003.
Valtiovarainministerin virkaa Kyprianoú hoiti maaliskuusta 2003 vuoden 2004 huhtikuuhun asti, minkä jälkeen hän aloitti Euroopan komission jäsenenä 1. toukokuuta 2004. Aluksi hän oli Prodin komissiossa komission rahoituksen suunnittelusta ja talousarviosta vastaava komissaari. 22. marraskuuta samana vuonna hän aloitti Barroson komissiossa vastuualueenaan terveys- ja kuluttajansuoja-asiat. 1. tammikuuta 2007 kuluttajansuoja-asiat siirtyivät Bulgarian komissaarille Meglena Kunevalle.
Kyprianoú oli Euroopan komission jäsen maaliskuuhun 2008 asti, jolloin hän aloitti maansa ulkoministerinä. Androúlla Vasileíou seurasi häntä Euroopan komission terveyskomissaarina.
Midwinter

| Midwinter |
| --- | --- |
Kehittäjä:  Maelstrom Games
Julkaisija:  Rainbird Software
Suunnittelija:  Mike Singleton
Julkaistu:  1989
Lajityyppi:  toimintapeli
Pelimuoto:  yksinpeli
Alusta:  Amiga, Atari ST, DOS
Jakelumuoto:  Levyke
Lisää peliartikkeleitaVideopelien teemasivulla
Infobox OK : 
Midwinter on Maelstrom Gamesin kehittämä ja Rainbird Softwaren julkaisema toimintapeli. Peli on julkaistu vuonna 1989 Atari ST:lle ja seuraavana vuonna Amigalle ja DOS:lle.
Pelille julkaistiin myös seuraaja Midwinter II: Flames of Freedom.
Pelaaminen

Peli liikutaan lumen peittämällä saarella, joka oli pelin julkaisuaikaan huomattavan suuri.
Peli sijoittuu post-apokalyptiseen maailmaan, jossa Maa on ydintalvessa meteoriitin putoamisen seurauksena. Pelaajan tehtävänä on estää aseistautuneiden joukkojen invaasio.
Peli yhdistää strategiaa ja toimintaa, jossa pelaaja kontrolloi värvättyjä henkilöitä. Maastolla ja siinä liikkumisella on tärkeä osa pelissä: monista paikoista ei voi kulkea ja pelaajan on suunniteltava etenemistä suksilla ja moottoroiduilla välineillä.
Peli oli askel avoimen pelimaailman pelien kehityksessä.
Vastaanotto

Peli on saanut CU Amiga -lehden arvostelussa arvosanaksi 96 %.
Peli on saanut Amiga Format -lehden arvostelussa arvosanaksi 92 %.
Mikrobitin Niko Nirvi antoi pelin Atari ST -versiolle 92 pistettä sadasta.
Aiheesta muualla

Midwinter MobyGamesissa (englanniksi)
Midwinter Hall of Light -sivustolla (englanniksi)
Modern Art

| Modern Art |
| --- | --- |
Pelaajia:  3-5
Ikäsuositus:  10+
Pelin kesto:  45-60 min
Monimutkaisuus:  matala
Strategisuus:  keskitasoa
Satunnaisuus:  keskitasoa
 BoardGameGeek 
Modern Art on Reiner Knizian suunnittelema ja saksalaisen Hans im Glückin alun perin vuonna 1992 julkaisema taidehuutokauppa-aiheinen lautapeli. Lautapelit.fi julkaisi pelistä suomenkielisen painoksen vuonna 2008, ja peli voitti saman vuoden Vuoden peli -palkinnon aikuisten pelien kategoriassa.
Pelissä pelaajat ovat taidehuutokauppiaita, jotka ostavat ja myyvät nykytaidetta. Pelin voittaa eniten rahaa kaupoilla ansainnut.
Alkuperäisessä versiossa pelissä oli kuvitteellisten taiteilijoiden teoksia, mutta suomenkielisen painoksen kuvituksena on nykytaiteilijoiden oikeita teoksia. Pelissä käydään kauppaa Sari Tennin, Jari Järnströmin, Hannu Leimun, Bruno Maximuksen ja Aimo Talevan teoksilla.
Middelfart

| Middelfart |
| --- | --- |
 Pyhän Nikolain kirkko
 fiMiddelfart 
 55°30′22″N, 9°43′52″E 
 www.middelfart.dk 
Middelfart on Middelfartin kunnan hallinnollinen keskus Fynin saarella Tanskassa. Keskustaajaman asukasluku oli 15 986 tammikuussa 2020.
Middagsnibba (täsmennyssivu)

Middagsnibba tarkoittaa seuraavia:
Middagsnibba, 1 630-metrinen vuorenhuippu Norjan Strandan kunnassa
Middagsnibba, 1 531-metrinen vuorenhuippu Norjan Strandan kunnassa
Middagsnibba, 1 443-metrinen vuorenhuippu Norjan Strynin kunnassa
Middagsnibba, 1 119-metrinen vuorenhuippu Norjan Strandan kunnassa
Middagsnibba, vuorenhuippu Norjan Gloppenin kunnassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Middagsnibba”, voi hakea sivunnimihaulla, laajalla sivunnimihaulla tai tekstihaulla.
Michael Masser

| Michael Masser |
| --- | --- |

Henkilötiedot
Koko nimi:  Michael William Masser
Syntynyt: 24. maaliskuuta 1941 Chicago, Illinois
Kuollut: 9. heinäkuuta 2015 (74 vuotta) Rancho Mirage, Kalifornia
Kansalaisuus:  Yhdysvallat
Ammatti:  lauluntekijä ja tuottaja
  [ Muokkaa Wikidatassa ] [ ohje ]  
Michael William Masser (24. maaliskuuta 1941 Chicago, Illinois – 9. heinäkuuta 2015 Rancho Mirage, Kalifornia) oli yhdysvaltalainen lauluntekijä ja tuottaja. Hän toimi aiemmin pörssivälittäjänä.
Masser nousi kuuluisuuteen hitillään ”Touch Me in the Morning”, jonka hän kirjoitti ja tuotti Diana Rossille vuonna 1973. Sitten hän sai Oscar-ehdokkuuden parhaasta laulusta sanoittaja Gerry Goffinin kanssa tekemällään hitillä ”Theme from Mahogany (Do You Know Where You’re Going To?)”. Suomeksi laulu tunnetaan Irina Milanin sanoittamana ja Paula Koivuniemen levyttämänä nimellä ”Miten voi”.
Masser löysi Whitney Houstonin, ja heidän yhteistyöstään syntyivät muiden muassa hitit ”Saving All My Love For You”, ”Didn’t We Almost Have It All” ja vuonna 1986 listoille noussut ”Greatest Love of All”, jonka Masser ja Linda Creed olivat kirjoittaneet jo kymmenen vuotta aiemmin Muhammad Alista kertovaan elämäkertaelokuvaan Suurin (1977). Masser otettiin Songwriters Hall of Fameen vuonna 2007.
Aiheesta muualla

AllMusic: Michael Masser (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Michael Masser
Käännös suomeksi
Mind Tricks

| Mind Tricks Disarmonia Mundi |
| --- | --- | --- |

Studioalbumin tiedot
 Äänitetty : 2006
 Studio : dB Studio
 Julkaistu: 12. kesäkuuta 2006
 Tuottaja(t): Ettore Rigotti
 Tyylilaji: melodinen death metal
 Kesto: 45.22
 Levy-yhtiö: Scarlet, Coroner
Muut kannet
 Uusintapainoksen kansikuva
Disarmonia Mundin muut julkaisut
| Fragments of D-Generation 2004 | Mind Tricks 2006 | The Isolation Game 2009 |
MindTricks on italialais-ruotsalaisen melodista death-metallia soittavan Disarmonia Mundin kolmas studioalbumi, joka julkaistiin vuonna 2006.
Kappaleet

Resurrection Code – 4.26
Mindtricks – 3.53
Celestial Furnace – 3.48
Nihilistic Overdrive – 4.51
Parting Ways – 4.01
Venom Leech And The Hands of Rain – 5.04
Liquid Wings – 4.36
Process of Annihilation – 3.44
Last Breed – 3.37
A Taste of Collapse – 3.33
Mouth for War – 3.52
Arvostelut

Metal Underground:
Aiheesta muualla

Mind Tricks discogs.com -sivustolla
Mthatha

| Mthatha |
| --- | --- |

Valtio:  Etelä-Afrikka
Provinssi:  Itä-Kap
Perustettu:  1876
Pinta-ala:  
 – Kokonaispinta-ala:  73,8 km²
Korkeus:  694 m
Väkiluku (2011):  137 589
 – Väestötiheys:  1 863 as./km²
Infobox OKVirheellinen NIMI-arvo: 
Mthatha on kaupunki Etelä-Afrikassa Itä-Kapin provinssissa. Kaupungissa oli noin 137 600 asukasta vuoden 2011 väestönlaskennassa.
Ilmasto

Mthathassa on Köppenin ilmastoluokituksen mukaan lauhkea meri-ilmasto. Kesäisin on sateista ja lämmintä, talvisin kuivaa ja leutoa. Vuoden keskilämpötila on noin 18 °C ja keskimääräinen sademäärä 690 millimetriä. Helmikuu on lämpimin kuukausi. Silloin vuorokauden keskilämpötila on noin 22 °C. Viilein kuukausi on heinäkuu, jolloin keskilämpötila on noin 12 °C. Sateisin kuukausi on maaliskuu, jolloin sataa keskimäärin noin 100 millimetriä. Kesäkuu puolestaan on kuivin kuukausi. Silloin keskimääräinen sadanta on 16 millimetriä.
Mtskheta-Mtianeti

Vuoristomaisemaa Qazbegin piirikunnassa.
Mtskheta-Mtianeti (georg. მცხეთა-მთიანეთი) on hallintoalue (mkhare) Georgian itäosassa. Alueella on noin 92 400 asukasta (2022) ja sen pinta-ala on 6 786 neliökilometriä. Mtskheta-Mtianetin pääkaupunki on Mtskheta.
Mtskheta-Mtianeti rajautuu Kakhetiin idässä, Kvemo Kartliin etelässä, Šida Kartliin lännessä ja Venäjään (Suureen Kaukasukseen) pohjoisessa. Georgian pääkaupunki Tbilisi sijaitsee alueen etelärajalla. Mtskheta-Mtianetin alueella sijaitsee useita historiallisia vuoristoalueita: Khevsureti ja Pšavi (yhdessä Pkhovi), Ertso-Tianeti, Gudamaqari, Khevi ja Mtiuleti. Historiallinen Georgian sotilastie kulkee alueen läpi, kuten myös Aragvi-joki, joka liittyy Mtskhetan kaupungissa Mtkvariin.
Mtskheta-Mtianeti jaetaan viiteen piirikuntaan:
| Piirikunta | Väkiluku (2022) | Pinta-ala |
| --- | --- | --- |
| Akhalgori |  | 1 011 km² |
| Dušeti | 26 130 | 2 982 km² |
| Mtskheta | 52 240 | 806 km² |
| Qazbegi | 3 760 | 1 082 km² |
| Tianeti | 10 221 | 906 km² |
Aiheesta muualla

www.mtskheta-mtianeti.gov.ge
Kuvia tai muita tiedostoja aiheesta Mtskheta-Mtianeti Wikimedia Commonsissa
Georgian hallinnolliset alueet
Márjá

Márjá on saamelainen naisen etunimi, josta tunnetaan myös rinnakkaismuoto Márjjá. Molemmat pohjautuvat nimeen Marja.
Suomen väestörekisteriin ei voitu ennen vuotta 1999 merkitä nimiä, joihin sisältyy saamen kielen á-kirjain. Digi- ja väestötietoviraston etunimitilastoon on lokakuun 2022 loppuun mennessä kirjattu alle 15 Márjá-nimistä naista. Márjjá ei esiinny Suomessa virallisena nimenä lainkaan.
Nimipäivä

Professori Pekka Sammallahden laatimassa pohjoissaamelaisessa nimipäiväkalenterissa Márján ja Márjján nimipäivä on 2. heinäkuuta.
Morsianten sota

| Morsianten sota> Bride Wars |
| --- | --- |

Ohjaaja:  Gary Winick
Käsikirjoittaja:  June Diane Raphael Casey Wilson
Tuottaja:  Kate Hudson
Säveltäjä:  Edward Shearmur
Kuvaaja:  Frederick Elmes
Leikkaaja:  Susan Littenberg
Pääosat:  Anne Hathaway Kate Hudson Candice Bergen Chris Pratt Bryan Greenberg Steve Howey Kristen Johnston
Valmistustiedot
Valmistusmaa:   Yhdysvallat
Tuotantoyhtiö:  20th Century Studios Regency Enterprises
Levittäjä:  InterCom Netflix
Kesto:  89 min
Alkuperäiskieli:  englanti
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Morsianten sota (alkuperäiseltä nimeltään Bride Wars) on vuonna 2009 ensi-iltansa saanut yhdysvaltalainen romanttinen komediaelokuva, jonka on ohjannut Gary Winick ja käsikirjoittaneet Greg DePaul, June Raphael ja Casey Wilson. Elokuvan pääosissa esiintyvät Anne Hathaway ja Kate Hudson.
Näyttelijöitä

| 0 | 1 | 2 |
| --- | --- | --- |
|  Kate Hudson  | … |  Liv   |
|  Anne Hathaway  | … |  Emma   |
|  Bryan Greenberg  | … |  Nate   |
|  Chris Pratt  | … |  Fletcher   |
|  Steve Howey  | … |  Daniel   |
|  Candice Bergen  | … |  Marion   |
|  Kristen Johnston  | … |  Deb   |
|  Michael Arden  | … |  Kevin   |
|  Victor Slezak  | … |  Colson   |
|  Kelly Coffield Park  | … |  Kathy   |
|  John Pankow  | … |  John   |
Aiheesta muualla

Bride Wars/Box Office Mojo
Middagsnibba

Middagsnibba
Middagsnibba nähtynä Briksdalsbreenin jäätikölle johtavalta polulta elokuussa 2008.
| --- | --- |
Tyyppi:  mäki 
Sijainti:  Sognin ja Fjordanen lääni,  Norja
Vuoristo:  Skandit
Korkeus merenpinnasta:  1 443 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Middagsnibba on Skandeihin kuuluva vuorenhuippu Oldedalenin laakson eteläpäädyssä, Strynin kunnassa, Norjassa. Huipun korkeus merenpinnan tasosta on 1 443 metriä. Sen itä- ja kaakkoispuolella sijaitsee Melkevollbreen-jäävirta, joka erkanee näiden eteläpuolella levittäytyvästä suuresta Jostedalsbreenin jäätiköstä. Lähellä sijaitsee myös tunnettu Briksdalsbreenin jäävirta.